Hindi News

Local

Jharkhand

Jamshedpur

Jamshedpur: Roads Jammed To Welcome Health Minister Banna Gupta, Two Ambulances Stuck; Death Of A Patient

स्वास्थ्य मंत्री बन्ना गुप्ता के जुलूस में फंसीं पांच एंबुलेंस; एक मरीज की मौत

7 महीने पहले



कॉपी लिंक

स्वास्थ्य मंत्री बन्ना गुप्ता का स्वागत करते कार्यकर्ता।

एमजीएम से निकलने पर जाम में फंसी एंबुलेंस, करीब एक घंटे बाद निकल सकी बाहर

पूरे जमशेदपुर शहर में धारा-144 लागू, फिर भी समर्थकों का मजमा लगा, आतिशबाजी भी की गई

जमशेदपुर/रांची. जमशेदपुर में स्वास्थ्य मंत्री बन्ना गुप्ता के स्वागत का जाम ‘जान’ पर आफत बन गया। मानगो पुल पर पांच एंबुलेंस घंटों फंसी रहीं। अंतत: एक एंबुलेंस में सरायकेला के मरीज तापस की मौत हो गई। मरीज को एमजीएम से गंगा मेमोरियल अस्पताल ले जाया जा रहा था। परिजन और एंबुलेंस चालक गिड़गिड़ाते रहे, लेकिन जश्न में मग्न किसी नेता-कार्यकर्ता ने एक नहीं सुनी। बन्ना समर्थकों और परिजनों के बीच कहासुनी भी हुई।





स्वास्थ्य मंत्री का प्रभार संभालने के बाद पहली बार बन्ना गुप्ता रविवार को जमशेदपुर पहुंचे और शहर में सुबह 11 बजे प्रवेश किया। मानगो 1.30 बजे पहुंचे। पूरे शहर में 14 फरवरी तक धारा 144 लागू है। फिर भी समर्थकों का मजमा लगा। आतिशबाजी की गई। इस दौरान 5 एंबुलेंस डिमना व पारडीह रोड पर करीब डेढ़ घंटे फंसी रहीं।





दोपहर में ड्राइवर बोला-जान बचाने के लिए गिड़गिड़ाते रहे, किसी ने नहीं सुनी

एंबुलेंस चालक खालिद खान ने कहा- एंबुलेंस को बाहर निकालने के लिए कई बार प्रयास किया। गिड़गिड़ाया, मरीज की हालत की दुहाई दी, पर किसी ने नहीं सुनी। एंबुलेंस में ही मरीज की मौत हो गई।





रात में मंत्री ने ड्राइवर को मीडिया के सामने लाया तो कहा-झूठ बोला था

रात में मंत्री बन्ना गुप्ता ने ड्राइवर को मीडिया के सामने पेश किया। ड्राइवर ने कहा-जाम में फंसने से किसी की मौत नहीं हुई है। वह डेड बॉडी लेकर जा रहा था। जाम से निकलने के लिए उसने झूठ बोला था।





स्वास्थ्य मंत्री जिम्मेदार: भाजपा

भाजपा के प्रदेश प्रवक्ता प्रतुल शाहदेव ने कहा कि मरीज की माैत के लिए स्वास्थ्य मंत्री बन्ना गुप्ता सीधे जिम्मेदार हैं। इसलिए सीएम उनपर कार्रवाई करें। साथ ही जाम लगाने के दाेषियाें के खिलाफ हत्या की धारा 302 के तहत केस दर्ज किया जाए।





इस मामले में मुख्यमंत्री हेमंत साेरेन ने दुमका में कहा कि मुझे अभी इसकी जानकारी नहीं है। मामले काे देखते हैं। जाे भी जिम्मेदार हाेगा, उसके खिलफ कार्रवाई होगी। जिम्मेदाराें पर कार्रवाई हाेगी: सीएम